cyanic-selkie/wikianc huggingface dataset:
อาราชิ
2007: กลับมาตีตลาดในญี่ปุ่น
ในเดือนกรกฎาคม อะระชิได้ร้องเพลงประกอบละครช่อง TBS เรื่อง Yamada Tarō Monogatari ซึ่งแสดงโดย นิโนะมิยะ และ ซากุไร ชื่อเพลง "Happiness" และวางขายวันที่ 5 กันยายน ซึ่งเป็นซิงเกิลที่สามของปี ซิงเกิลนี้เปิดตัวเป็นที่ 1 และสิ้นปีขายไปได้ทั้งหมด 271,869 ชุด ปีนี้ยังได้พิสูจน์ความสำเร็จของวง เมื่อซิงเกิลทั้งหมดสามารถติด Top 30 ของ ออริกอนชาร์ต ประจำปี โดย "Love So Sweet" ได้อันดับที่ 4 และกลางเป็นซิงเกิลแรกของวงที่สามารถเข้าไปติด Top 10 ได้สำเร็จ "Love So Sweet" ยังได้เป็น 1 ใน 10 ซิงเกิลยอดเยี่ยมจากงาน Japan Gold Disc Awards ครั้งที่ 22 ในปี 2008 อีกด้วย ทำให้เป็นครั้งแรกที่อะระชิได้รับรางวัลจากงาน Japan Gold Disc Award
2008 : กลับมาได้รับความนิยมในญี่ปุ่น
จากความสำเร็จในปี 2007 ทำให้วงกลับมาได้รับความสนใจอีกครั้ง ในเดือนกุมภาพันธ์ อะระชิได้ออกซิงเกิลแรกของปีนี้ชื่อ "Step and Go" ซึ่งสามารถเปิดตัวได้เป็นอันดับ 1 และทำยอดขายไปได้ 324,223 ชุด ภายในอาทิตย์แรก กลายเป็นซิงเกิลแรกนับตั้งแต่ "Sunrise Nippon/Horizon" ในปี 2000 ที่สามารถทำยอดขายได้เกิน 300,000 ชุด ในสัปดาห์แรก ในเดือนเดียวกัน ได้มาการประกาศว่าวงจะจัดทัวร์คอนเสิร์ตที่โดมใหญ่ 5 โดมคือ โตเกียว, นาโงย่า, โอซาก้า, ฟุคุโอกะ และ ซับโปโร โดยทัวร์มีชื่อว่า Arashi Marks 2008 Dream-A-Live จัดทั้งหมด 10 รอบ ระหว่าง 16 พฤษภาคม ที่โอซาก้า ถึง 6 กรกฎาคม ที่ซับโปโร โดยมีแค่ศิลปินรุ่นพี่อย่าง SMAP และ KinKi Kids ที่เคยทำทัวร์ 5 โดมมาก่อน ทัวร์นี้ยังใช้ชื่อเดียวกับอัลบั้มที่ 8 ของวง Dream "A" Live ซึ่งเป็นอัลบั้มที่ได้รับความนิยมแม้แต่แฟนเพลงเพศชาย ซึ่งปกติแฟนคลับของศิลปินจอห์นนี่มันจะเป็นวันรุ่นผู้หญิงและเด็กเล็ก ระหว่างทัวร์ อะระชิได้จำหน่ายซิงเกิลที่ 22 "One Love" ซึ่งใช้ประกอบภาพยนตร์ภาคสุดท้าย จากไตรภาคของ Hana Yori Dango ซีรีส์ ซิงเกิลนี้ทำยอดขายได้มากกว่า 300,000 ชุด และเปิดตัวที่อันดับ 1 ภายในอาทิตย์แรกเช่นเดียวกับ "Step and Go"
อิสลาม คารีมอฟ
อิสลาม คารีมอฟ (Islom Abdugʻaniyevich Karimov / Ислом Абдуғаниевич Каримов; Ислам Абдуганиевич Каримов; 30 มกราคม ค.ศ. 1938 – 2 กันยายน ค.ศ. 2016) เป็นนักการเมืองชาวอุซเบกิสถานและประธานาธิบดีแห่งอุซเบกิสถานคนแรกตั้งแต่ได้เอกราชจากสหภาพโซเวียต ก่อนดำรงตำแหน่งเขาเป็นประธานาธิบดีแห่งสาธารณรัฐสังคมนิยมโซเวียตอุซเบกตั้งแต่วันที่ 24 มีนาคม 1990 – 1 กันยายน 1991 และเลขาธิการกลางพรรคคอมมิวนิสต์แห่งอุซเบกิสถานซึ่งเป็นตำแหน่งประมุขแห่งรัฐที่ปกครองอุซเบกิสถานโดยพฤตินัยในปี 1989 เขาเป็นผู้ก่อตั้งพรรคประชาชนและประชาธิปไตยแห่งอุซเบกิสถาน (PDP) เขาเป็นหัวหน้าพรรคจนถึงปี 1996
อาราชิ
2008 : กลับมาได้รับความนิยมในญี่ปุ่น
ในวันที่ 5 กันยายน อะระชิกลายเป็นศิลปินคนที่สามหลังจาก SMAP และ Dreams Come True ที่ได้จัดคอนเสิร์ตที่ National Olympic Stadium ที่โตเกียว โดยเป็นครั้งแรกที่วงได้จัดแสดงกลางแจ้ง และเป็นการเริ่มทัวร์เอเชียครั้งที่สอง โดยเป็นการกลับไปสองที่เดิมในครั้งที่แล้วคือ ไทเป และ โซล และการไปครั้งแรกที่ เซี่ยงไฮ้ โดยคอนเสิร์ตที่เซี่ยงไฮ้ยังเป็นครั้งแรกที่ศิลปินค่ายจอห์นนี่ได้ไปเล่นที่ ประเทศจีน  เกือบเดือนหลังจากที่ "One Love" วางจำหน่าย ซิงเกิลที่ 23 "Truth/Kaze no Mukō e" ได้ออกออกมา เปิดตัวด้วยอันดับสูงสุดในชารต์ออริก้อนด้วยยอดขาย 467,288 ชุด ก่อนที่จะจัดแสดงที่เซี่ยงไฮ้ วงได้ออกซิงเกิลที่ 4 ของปี "Beautiful Days" ออกมา แม้ว่าจะมีเวลาแค่เดือนกว่า ๆ ก่อนที่จะสรุปชารทประจำปี "Beautiful Days" สามารถใต่อันดับขึ้นมาติด Top 10 ของปีได้สำเร็จ DVD คอนเสิร์ตของพวกเค้า Summer Tour 2007 Final Time - Kotoba no Chikara ซึ่งวางจำหน่ายเมื่อ 16 เมษายน ติดอันดับที่ 2 ในสาขาดีวีดีเพลง และ อันดับ 6 ในสาขาดีวีดีทั่วไป
อิสลาม คารีมอฟ
เขาใช้ระบบเผด็จการเบ็ดเสร็จปกครองประเทศ มีการปราบปรามผู้เห็นต่างทางการเมือง ห้ามการแสดงความคิดเห็นทางการเมืองอย่างเสรี และมีการละเมิดสิทธิมนุษยชนอย่างร้ายแรง  ตัวอย่างการปราบปรามผู้เห็นต่างทางการเมืองที่ร้ายแรงในสมัยที่เขาดำรงตำแหน่งคือการสังหารหมู่ที่อาดิจัน พ.ศ. 2548 ซึ่งมีผู้เสียชีวิตถึง 1,500 ราย เขาปกครองประเทศเรื่อยมาจนกระทั่งถึงแก่อสัญกรรมจากโรคหลอดเลือดสมองเมื่อวันที่ 2 กันยายน ค.ศ. 2016 สิริอายุได้ 78 ปี
อาราชิ
2009 : ฉลองครบรอบ 10 ปี
วงได้วางจำหน่ายซิงเกิลหน้า A คู่ สองชุด คือ "Believe/Kumorinochi, Kaisei" และ "Ashita no Kioku/Crazy Moon: Kimi wa Muteki" ในวันที่ 4 มีนาคม และ 27 พฤษภาคม ตามลำดับในปี 2009 โดยซิงเกิลทั้งสองสามารถทำยอดขายได้มากกว่า 500,000 ชุด ในอาทิตย์แรกของการวางจำหน่าย ทำให้อะระชิเป็นศิลปินแรกในรอบ 7 ปี 7 เดือน ที่สามารถทำยอดขายภายในอาทิตย์แรกได้เกิน 500,000 ทั้ง 2 ชุดติดต่อกัน โดยคนสุดท้ายที่ทำสถิตินี้ไว้ได้คือ คุวาตะ เคนสุเกะ
อิสลาม คารีมอฟ
แหล่งข้อมูลอื่น
19382016
อาราชิ
2009 : ฉลองครบรอบ 10 ปี
เมื่อสิ้นเดือนมิถุนายน อะระชิได้ประกาศทัวร์คอนเสิร์ตฉลองครบรอบ 10 ปี ที่ชื่อว่า Arashi Anniversary Tour 5x10 โดยจะจัดแสดงสามรอบติดที่ National Olympic Stadium ทำให้พวกเค้าเป็นศิลปินกลุ่มแรกที่ได้จัดแสดง 3 วันติดต่อกันที่สเตเดี่ยมแห่งนี้ ซึ่งเกิ้ลที่สามของวง "Everything" ได้วางจำหน่ายในวันที่ 1 กรกฎาคม และทำยอดขายไปได้ประมาณ 342,000 ชุดในสัปดาห์แรก วันที่ 19 สิงหาคม อะระชิได้วางจำหน่ายอัลบั้มรวมฮิต All the Best! 1999-2009 ซึ่งรวมเอาเพลงซิงเกิลทั้งหมดตั้งแต่เดบิว, เพลงพิเศษที่สมาชิกของวงร่วมกันแต่ง และแผ่น limited edition ที่บรรจุเพลง 10 เพลงที่สมาชิกของวงเลือกมา อัลบั้มนี้ทำยอดขายไปได้ 753,000 ชุด ในอาทิตย์แรกของการวางจำหน่าย หลังจากผ่านไปได้ 13 วัน อัลบั้มก็สามารถทำยอกขายได้เกิน 1 ล้านชุด และเป็นครั้งแรกในประวัติศาสตร์ของอะระชิอีกด้วย และเป็นอัลบั้มแรกในปี 2009 ที่ทำยอดขายได้เกิน 1 ล้านชุด
อะระชิ ได้เข้าแสดงในงาน 60th NHK Kōhaku Uta Gassen ใน วันสิ้นปี ไม่เพียงแต่เป็นครั้งแรกของวงที่ได้ขึ้นแสดง แต่เป็นครั้งแรกในรอบ 21 ปี ที่ศิลปินค่ายจอห์นนี่วงอื่นนอกจาก SMAP และ Tokio สองวงที่ได้ขึ้นแสดงทุกปี ได้ขึ้นแสดงเป็นวงที่สาม
2010-2013
วันที่ 24 กุมภาพันธ์ อะระชิได้รับรางวัล "ศิลปินแห่งปี" และรางวัลอื่น ๆ อีก 9 รางวัล จากงาน Japan Gold Disc Awards ครั้งที่ 24 ทำให้กลายเป็นศิลปินกลุ่มแรก ที่ได้รางวัลทั้งหมด 10 รางวัลในครั้งเดียว
วันที่ 5 เมษายน ได้มีการประกาศถึงซิงเกิลใหม่ของวงในชื่อ "Monster" และวางจำหน่ายในวันที่ 19 พฤษภาคม โดยเพลงนี้ได้ใช้ประกอบละครของ โอโนะ แนวคอมมาดี้-แฟนตาซีเรื่อง ไคบุซึคุง ซึ่งเป็นละครที่ดัดแปลงมาจากการตูนมังงะชื่อดังโดย อ.ฟูจิโกะ ฟูจิโอะ วันที่ 24 พฤษภาคม "Monster" เปิดตัวที่อันดับ 1 ของชารท์โอริก้อนด้วยยอดขาย 543,000 ชุด ในสัปดาห์แรก ทำให้อะระชิสามารถครองชารท์ Top 3 ในชารทออริก้อนได้ถึง 30 ซิงเกิลติดต่อกัน
ในปี 2012 Wild At Heart เพลงประกอบละครของจุน มัตสึโมโตะ Lucky Seven โดยเนื้อหาเกี่ยวกับนักสืบ 7 คน แต่ละคนมีสไตล์เฉพาะตัวในการแก้ไขปัญหา พวกเขาต่างก็ทำงานในหน่วยงานเดียวกัน แต่ละคนต่างก็รับผิดชอบคดีของพวกเขาเอง ซิงเกิ้ลนี้ได้อันดับที่ 1 ในออริคอนชาร์ต ขายได้มากกว่า 550,000 ชุด นับเป็นครั้งที่ 33 ที่ได้อันดับที่ 1 ในออริคอนชาร์ต
2014 : ฉลองครบรอบ 15 ปี
ในปี 2014 อะระชิได้ฉลองครบรอบ 15 ปี โดยได้จัดคอนเสิร์ตกลางแจ้ง 2 วันติดที่ฮาวาย ชื่อว่า  "Arashi Blast in Hawaii" โดย “Arashi Blast in Hawaii” จะเป็นคอนเสิร์ตกลางแจ้งที่มีเพียงบัตรยืนให้กับผู้ชมเท่านั้น จัดขึ้นวันที่ 19 และ 20 กันยายนนี้ในเมืองโฮโนลูลู บนเกาะโออาอุ รัฐฮาวาย
ด้านบัตรเข้าชมคอนเสิร์ตครั้งนี้ของ อาราชิ จะไม่มีการเปิดจำหน่ายแบบทั่วไปในญี่ปุ่น แต่แฟนคลับของ อาราชิ จะได้รับข้อเสนอเป็นทัวร์แพ็คเกจที่รวมตั๋วชมคอนเสิร์ตไว้ด้วยแล้วแทน
ทั้ง 5 คนปรากฏกายแบบอลังการงานสร้างด้วยเฮลิคอปเตอร์ที่ทำเอาแฟนๆ ราว 15,000 คนต่อวันถึงกับอึ้ง หัวหน้าวง โอโนะ ซาโตชิ กล่าวว่าถึงแม้ตัวเขาเคยมีความรู้สึกเสียใจในบางเรื่องเมื่อ 15 ปีก่อน แต่ตอนนี้เขาไม่รู้สึกถึงความเสียใจนั้นอีกแล้ว โช ซะกุไร กล่าวเสริมว่า “ด้วยความภูมิใจและความรัก ทำให้ผมได้กลับมาเหยียบพื้นดินฮาวายอีกครั้งพร้อม อาราชิ” ตามด้วย “ขอบคุณเพื่อนร่วมวงทุกคน 5 คนนี้น่าทึ่งมาก” ประโยคเด็ดจาก จุน มัตสึโมโตะ ที่เผยให้เห็นความรู้สึกลึกๆ ภายในใจของเขา ในขณะที่เมมเบอร์คนอื่นเริ่มหลั่งน้ำตา
และเพื่อให้ยิ่งใหญ่สมกับเป็นงานฉลองครบรอบ 15 ปี อาราชิ เวทีคอนเสิร์ต “Arashi Blast in Hawaii” จึงถูกทำขึ้นเป็นพิเศษเฉพาะสถานที่จัดงานแห่งนี้ซึ่งมีขนาดใหญ่เป็น 2 เท่าของโตเกียวโดม โดยเวทีคอนเสิร์ตดังกล่าว รวมถึงอุปกรณ์ต่างๆ ถูกขนมาจากญี่ปุ่นทางทะเลด้วย 16 ตู้คอนเทนเนอร์ ในขณะที่อุปกรณ์บางส่วนหนักถึง 20 ตันถูกขนส่งมายังฮาวายทางอากาศ ตัวเวทีมีความกว้าง 50 เมตรและมีเวทีรันเวย์แคทวอล์คที่ยาวถึง 57 เมตร พลุไฟ 400 ลูกถูกติดตั้งอยู่รายรอบ ไม่เพียงเท่านั้นยังมีเวทีเคลื่อนที่ได้ที่ถูกเสริมเข้ามาเพื่อส่งให้ อาราชิ เข้าหาคนดูได้อย่างใกล้ชิดมากยิ่งขึ้น ทั้งหมดทำให้ “Arashi Blast in Hawaii” มีความงามด้านโปรดักชั่นที่ยิ่งใหญ่อลังการตามสไตล์จอห์นนี่ส์ไม่แพ้คอนเสิร์ตที่จัดในญี่ปุ่นเลยแม้แต่น้อย
มนต์รัก ขวัญโพธิ์ไทย
มนต์รัก ขวัญโพธิ์ไทย มีชื่อจริงว่า อ่ำ ยิ้มอยู่ เป็นอดีตนักร้องลูกทุ่งชาวไทย เกิดเมื่อ พ.ศ. 2493 เป็นชาวตำบลสระสี่เหลี่ยม  อำเภอพนัสนิคม จังหวัดชลบุรี
อาราชิ
2014 : ฉลองครบรอบ 15 ปี
และยังได้ทำสารคดีพิเศษ ชื่อว่า "Arashi LIVE & DOCUMENT ~confessions of the 15th year~" ถ่ายทำที่ฮาวายหลังจากจบคอนเสิร์ต โดยในสารคดีได้มีการพูดถึงเหตุการณ์ใน 15 ปีที่ผ่านมา และวางแผนอนาคต และได้ออกอากาศในวันที่ 7 พฤศจิกายน พ.ศ. 2557 ทางช่อง NHK
2015
ในปีนี้ อะระชิได้ออกซิงเกิ้ลใหม่ เพื่อประกอบละครของมะซะกิ ไอบะ สมาชิกวง Welcome to my home หรือ Youkoso ,Wagaya e (ようこそ、わが家へ (youkoso, wagaya e)) ทางช่องฟูจิทีวี โดยเนื้อเรื่องเกี่ยวกับครอบครัวหนึ่งที่โดนสตอล์กเกอร์ ในชื่อ “Aozora no Shita, Kimi no Tonari” แปลชื่อเป็นไทยได้ว่า "ใต้ท้องฟ้าสีคราม, ข้างๆของเธอ" ออกขายในวันที่ 13 พฤษภาคม พ.ศ. 2558 นับเป็นครั้งแรกในรอบ 6 ปีเลยก็ว่าได้ สำหรับการออกเอ้าท์ดอร์ไปถ่ายทำมิวสิควีโอกันนอกสถานที่　โดยการถ่ายทำนั้นมีขึ้นทั้งที่สถานีรถไฟ บ้าน ปาร์ตี้บาร์บีคิวท่ามกลางท้องฟ้ายามค่ำคืน ทั้งนี้ก็เพื่อสื่อถึงความสำคัญของความสัมพันธ์ระหว่างผู้คน
มนต์รัก ขวัญโพธิ์ไทย
การเสียชีวิต
เมื่อวันที่ 1 กุมภาพันธ์ พ.ศ. 2527 เนื่องจากวงดนตรีของ พุ่มพวง ดวงจันทร์ ไปทำการแสดงในงานฝังลูกนิมิต ที่วัดบางขุนไกร อำเภอบ้านแหลม จังหวัดเพชรบุรี  ในขณะที่วงของ สลักจิตร  ดวงจันทร์ น้องสาว ไปทำการแสดงที่วัดปรักเขว้า อำเภอพนมทวน จังหวัดกาญจนบุรี  นักร้องจากวงพุ่มพวง 3 คน คือ เพชร โพธาราม  เสกศักดิ์  ภู่กันทอง และ มนตรัก  ขวัญโพธิ์ไทย ไปร้องให้กับวง สลักจิตร ก่อนในช่วงหัวค่ำ เมื่อร้องเสร็จประมาณ 3 ทุ่ม ทั้ง 3 ก็รีบเดินทางไปร้องให้กับวงของพุ่มพวง ที่จังหวัดเพชรบุรี โดย มนต์รัก เป็นผู้ขับ เสกศักดิ์ นั่งเบาะหน้าซ้ายมือของคนขับ  เพชร  โพธาราม กับลูกเมียนั่งเบาะหลัง มนต์รักขับรถด้วยความเร็วสูงเพื่อหวังไปให้ทันงานประมาณ 4 ทุ่มกว่า ก็เข้าสู่ตัวเมืองเพชรบุรี ก่อนถึงทางแยกเข้าวัดเขาตะเครา ก่อนเกิดอุบัติเหตุทางรถยนต์ทำให้ตัวเขา และเสกศักดิ์ ภู่กันทอง เสียชีวิตคาที่ทันที ส่วน เพชร โพธาราม และลูกเมียปลอดภัย
วันที่ 2 กุมภาพันธ์ ญาติ และเพื่อน ๆ ในวงการ นำศพของนักร้องทั้ง 2 มาตั้งบำเพ็ญกุศล  ที่วัดอัมพวา  กรุงเทพมหานคร  เป็นวันเดียวกับที่วัดยางสุทธาราม ย่านพรานนก ทำการฌาปนกิจศพ สังข์ทอง  สีใส ซึ่งเสียชีวิตมาก่อนหน้านี้ไม่ถึง 10 วัน ด้วยอุบัติเหตุทางรถยนต์เช่นกัน
อาราชิ
2015
ซิงเกิ้ลนี้สามารถคว้าอันดับหนึ่งออริกอนชาร์ตประจำสัปดาห์มาครองด้วยยอดจำหน่าย 501,000 แผ่นในสัปดาห์แรก ด้วยตัวเลขยอดขายในสัปดาห์ล่าสุด ทำให้เมื่อนับรวมผลงานซิงเกิลและอัลบั้มทั้งหมดของ อาราชิ ที่จำหน่ายออกไปแล้วมีจำนวนมากถึง 30,413,000 ก็อปปี้เลยทีเดียว แบ่งเป็น 21.74 ล้านก็อปปี้จาก 46 ซิงเกิล และ 8.673 ล้านก็อปปี้จาก 16 อัลบั้ม
ออริกอน สำนักจัดอันดับชื่อดังของญี่ปุ่น เปิดเผยรายชื่อศิลปินที่ส่งผลงานดีวีดีเพลงทำยอดจำหน่ายได้สูงสุดประจำครึ่งปีแรกแห่ง 2015 การจัดอันดับในครั้งนี้ ออริกอน ได้รวบรวมข้อมูลยอดขายงานเพลงที่ออกวางจำหน่ายตั้งแต่ 22 ธันวาคม 2014 ถึง 15 มิถุนายน 2015 มาจากร้าน ซีดี/ดีวีดี กว่า 33,110 แห่ง ทั่วประเทศญี่ปุ่น โดยลำดับในชาร์ตที่ถูกประกาศออกมาปรากฏว่า อันดับที่ 1 คือ อะระชิ จาก อัลบั้ม “ARASHI BLAST in Hawaii” (ออกจำหน่ายในเดือนเมษายน ปี 2015) โดยขายได้ 341,617 ชุด
งานโฆษณา
ในทุก ๆ ปี วงได้เป็นพรีเซนเตอร์ให้แก่ Coca-Cola, House Foods และ มือถือ au by KDDI โดยตั้งแต่ปี 2008 เป็นต้นมา อะระชิได้มาเป็นพรีเซนเตอร์ส่วนตัวให้แก่โฆษณามือถือทั้งหมดของ KDDI เพลงส่วนใหญ่ของวงได้ใช้เป็นประกอบละครหลายเรื่อง อาทิเช่น Stand Up!!, Hana Yori Dango และ Maō ทางด้านภาพยนตร์เช่น Hana Yori Dango Final และ Yatterman และโฆษณาอีกหลายชนิด ในปี 2004 เพลง "Hero" ได้ใช้เป็นเพลงธีมของช่วงข่าวงาน โอลิมปิกฤดูร้อน 2004 ทางช่อง NTV และในปี 2008 ได้ใช้เพลง "Kaze no Mukō e" และเพลง ใช้ประกอบในช่วงข่าวงาน โอลิมปิกฤดูหนาว 2010 ทางช่อง NTV
กิจกรรมอื่น ๆ
ปี 2004 วงได้เป็นผู้สนับสนุนหลักอย่างเป็นทางการในรายการ 24-Hour Television (หรืออีกชื่อคือTelethon) ครั้งที่ 27 ทางช่อง NTV โดยมีธีมคือ โดยมีการถ่ายทอดสดเป็นเวลา 24 ชม.เต็ม ตั้งแต่วันที่ 21-22 สิงหาคม และในปี 2008 เป็นอีกครั้งที่อะระชิได้มาเป็นผู้สนับสนุนหลักของรายการนี้ โดยธีมของครั้งที่ 31 คือ  ได้ถ่ายทอดสดตั้งแต่วันที่ 30-31 สิงหาคม โดยรายการ Telethon ได้รับเงินบริจากมากถึง 1,083,666,922 เยน และเป็นยอดบริจากสูงสุดในประวัติศาสตร์อันดับที่สองของ 24-Hour Television ตั้งแต่เริ่มรายการมา
รางวัลที่ได้รับ
ปี 2009 ออริก้อนได้ประกาศว่าอะระชิเป็นศิลปินที่ทำยอดขายได้สูงที่สุดของปี และได้รับรางวัล "Artist Top Sales" (ATS) หลังจากที่ซิงเกิล, อัลบั้ม, DVD เพลง และ Blu-ray สามารถทำยอดขายได้ถึง 14.46 พันล้านเยน (ประมาณ 5,644.0272 ล้านบาท)
Billboard Japan Music Awards
บิลบอร์ดเจแปนมิวสิคอวาร์ด (Billboard Japan Music Awards) เป็นงานรับรางวัลเกี่ยวกับเพลงประจำปี จัดอันดับโดยนิตยสารบิลบอร์ด อะระชิเคยได้รับรางวัล 2 ครั้ง
Japan Gold Disc Awards
อะระชิได้รางวัลจาก Recording Industry Association of Japan's ทั้งหมด 22 รางวัล จากงาน Japan Gold Disc Awards.
Television Drama Academy Awards
เทเลวิชั่นดราม่าอะคาเดมี่อวอร์ด เป็น งานรับรางวัลเกี่ยวกับละครโทรทัศน์ญี่ปุ่นที่เกิดขึ้นในทุกๆ 3 เดือน จัดอันดับโดยหนังสือ The Television อะระชิได้รับรางวัลที่หมด 10 รางวัล และได้เข้าชิงทั้งหมด 19 ครั้ง.
มุมรับภาพ
มุมรับภาพ (angle of view) คือมุมที่แสดงขอบเขตของการมองทิวทัศน์ที่บันทึกในภาพถ่ายที่ถ่ายโดยกล้องถ่ายภาพ โดยทั่วไปจะแสดงเป็นหน่วยองศา บางครั้งก็ใช้ในความหมายเดียวกับคำ ขอบเขตภาพ (field of view) ซึ่งเป็นคำใช้ในการมองเห็นทั่วไป ในขณะที่มุมรับภาพจะใช้เมื่อพูดถึงกล้องถ่ายภาพ
การคำนวณมุมรับภาพ
มุมรับภาพของกล้องถ่ายภาพเป็นฟังก์ชันของค่าสามค่า ได้แก่:
สำหรับเลนส์ที่ปราศจากความบิดเบี้ยว มุมรับภาพจะถูกกำหนดโดยขนาดของฟิล์มและเซนเซอร์ทางแสงและความยาวโฟกัสของเลนส์
การวัดค่ามุมรับภาพมี 3 วิธี ดังนี้:
สำหรับเลนส์ที่ไม่มีการบิดเบี้ยว มุมรับภาพ \alpha สามารถคำนวณจากขนาดของฟิล์มหรือเซนเซอร์รูปภาพ d และความยาวโฟกัสยังผล ƒ ได้ดังนี้
โดยทั่วไปความยาวโฟกัสยังผลมักจะเท่ากับความยาวโฟกัสมาตรฐาน F แต่ในการถ่ายภาพขยายนั้นมักจะต้องคำนึงถึงกำลังขยาย m ด้วย โดยความสัมพันธ์จะเป็นดังนี้
ขนาดของฟิล์มหรือเซนเซอร์รูปภาพตามแนวเส้นทแยงมุมหาได้จากการใช้ทฤษฎีบทพีทาโกรัส กับขนาดแนวนอนและแนวตั้งดังนี้
โดยที่ h คือขนาดแนวนอน และ v คือขนาดแนวตั้ง
มุมรับภาพกับประเภทของเลนส์
มุมรับภาพของเลนส์ชนิดต่าง ๆ
เลนส์ถ่ายไกล จะขยายวัตถุและจับภาพวัตถุที่อยู่ไกล แต่เนื่องจากช่วงความชัดตื้น ขอบเขตที่อยู่ในโฟกัสจึงแคบ ในทางกลับกัน เลนส์มุมกว้างมีแนวโน้มที่จะขยายระยะทางไปยังเป้าหมาย และเนื่องจากช่วงความชัดลึก ขอบเขตที่อยู่ในโฟกัสจึงกว้าง เหมาะสำหรับการถ่ายภาพแบบโฟกัสชัดลึก
นอกจากนี้ เมื่อใช้เลนส์มุมกว้าง การบิดเบี้ยวของมุมมองใกล้ไกลก็มีแนวโน้มที่จะเกิดขึ้นเมื่อวัตถุไม่ได้หันเข้าหาวัตถุโดยตรง ตัวอย่างเช่น หากมองขึ้นไปบนอาคารด้วยเลนส์มุมกว้างแล้วถ่ายภาพ จะพบว่าอาคารดูเรียวลงเมื่อสูงขึ้น ในทางกลับกัน เมื่อถ่ายภาพในสภาวะเดียวกันโดยใช้เลนส์มาตรฐาน มุมรับภาพจะแคบ ดังนั้นพื้นที่ที่พอดีกับกรอบจึงแคบ และการบิดเบี้ยวของมุมมองจะไม่เกิดขึ้นมากเท่ากับการใช้เลนส์มุมกว้าง
ชนิดเลนส์ที่แตกต่างกันต้องการระยะห่างไปยังวัตถุที่แตกต่างกันเพื่อจับภาพวัตถุที่มีขนาดเท่ากัน ดังนั้น การเปลี่ยนมุมรับภาพจึงเป็นการเปลี่ยนการบิดเบี้ยวของมุมมองใกล้ไกลโดยทางอ้อมไปด้วย ซึ่งส่งผลให้สัดส่วนขนาดระหว่างวัตถุเป้าหมายกับสิ่งที่อยู่ในฉากหน้าเปลี่ยนแปลงไปด้วย มุมรับภาพ มักจะสับสนกับคำว่า มุมครอบคลุมภาพ (angle of coverage) ซึ่งหมายถึงมุมของการฉายภาพจากเลนส์ไปยังระนาบโฟกัส นี่เป็นคำที่มีความหมายเฉพาะในการถ่ายภาพด้วยกล้องทิวทัศน์เท่านั้น เนื่องจากภาพของเลนส์ในกล้องทิวทัศน์เป็นวงกลม จึงต้องฉายภาพเป็นวงกลมให้ใหญ่กว่าขนาดของฟิล์ม ในกล้องที่ระยะห่างระหว่างเลนส์กับฟิล์มคงที่ ภาพที่ฉายจากเลนส์จะไม่เบี่ยงเบนไปจากระนาบการถ่ายภาพ และภาพจะฉายลงบนพื้นผิวทั้งหมดเสมอ ดังนั้นจึงไม่ต้องกังวลเกี่ยวกับมุมครอบคลุมภาพ
เลนส์ตาปลาที่ถ่ายภาพวงกลมเป็นตัวอย่างของมุมครอบคลุมภาพที่แคบกว่าปกติ มุมรับภาพของเลนส์ตาปลาแบบกรอบวงกลมเกือบจะเท่ากับเลนส์ตาปลาแบบเต็มกรอบ แต่มุมของภาพที่ฉายลงบนฟิล์มจะแคบกว่า ทำให้ได้ภาพแบบวงกลมและไม่ใช้ฟิล์มทั้งหมด
มุมรับภาพของเลนส์ที่พบบ่อย
ตารางด้านล่างแสดงรายการความยาวโฟกัสของเลนส์สำหรับกล้องดีเอสแอลอาร์ เต็มขนาด 35 มม. ที่ใช้เซนเซอร์รูปภาพขนาดเดียวกับฟิล์ม 35 มม.
ในคอมพิวเตอร์กราฟิกส์สามมิติ
การแสดงผลภาพคอมพิวเตอร์กราฟิกส์สามมิติ ต้องทำการฉายภาพของโมเดลสามมิติลงไปยังหน้าจอสองมิติ ซึ่งจะเกี่ยวข้องกับชุดการคำนวณทางคณิตศาสตร์ ดังนั้น มุมมองของภาพกราฟิกส์สามมิติ จึงสามารถเปลี่ยนได้ง่ายตามการตั้งค่า มุมรับภาพจะแสดงด้วยความยาวโฟกัสของเลนส์สมมติโดยจะขึ้นอยู่กับซอฟต์แวร์ที่ใช้ นอกจากนี้ยังสามารถทำมุมรับภาพได้ตั้งแต่ 90° ขึ้นไป และสามารถสร้างภาพคล้ายเลนส์ตาปลาได้อย่างง่ายดาย
ในวิดีโอเกม
ในวิดีโอเกมที่มีมุมมองแบบบุคคลที่หนึ่ง (โดยเฉพาะเกมแข่งรถ) มุมมองจะกว้างขึ้นถึง 90 องศาหรือมากกว่านั้นเพื่อทำให้โลกที่มองเห็นดูกว้างขึ้นโดยเจตนา และเพิ่มความรู้สึกถึงความเร็ว โดยอาจทำได้ปรับไปทีละน้อยตามความเร็วที่เพิ่มขึ้น หรือการตั้งค่า เทอร์โบบูสท์ บางอย่างเพื่อให้เป็นเช่นนั้น เทคนิคนี้ช่วยให้เราแสดงความเร็วที่เหนือกว่าประสิทธิภาพของ เกมเอนจิน และ ฮาร์ดแวร์ ได้ ตัวอย่างเช่น เกมแกรนด์เทฟต์ออโต: แซนแอนเดรียส์ ใช้เทคนิคดังกล่าว
ผู้เล่นที่เล่นเกมยิงมุมมองบุคคลที่หนึ่งอาจต้องการขยายขอบเขตการมองเห็นให้กว้างขึ้น (กว้างกว่าปกติ 20° ถึง 30°) เพื่อดูสภาพแวดล้อมรอบตัวมากขึ้น
แม่น้ำอ็อบ
แม่น้ำอ็อบ (Обь; Ob) เป็นแม่น้ำที่ยาวเป็นอันดับที่เจ็ดของโลก ยาวประมาณ 3,650 กิโลเมตร เกิดจากเทือกเขาอัลไตไหลผ่านไซบีเรีย ไปลงทะเลคารา ในมหาสมุทรอาร์กติก แม่น้ำอ็อบเป็นแม่น้ำที่ให้ประโยชน์น้อย เพราะน้ำในแม่น้ำนี้เป็นน้ำแข็งเสียอย่างน้อยปีละประมาณ 6 เดือน
กีฬาปีนหน้าผาในโอลิมปิกฤดูร้อน 2020 – ผสม บุคคลหญิง
การแข่งขันกีฬาปีนหน้าผาในโอลิมปิกฤดูร้อน 2020 – บุคคลหญิง เป็น 1 ใน 2 รายการแข่งขันกีฬาปีนหน้าผาในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 4-6 สิงหาคม พ.ศ. 2564 ที่อาโอมิเออร์เบินสปอร์ตพาร์ก การแข่งขันรายการบุคคลหญิงในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 20 คน จาก 15 ประเทศโดยประมาณ
ภูมิหลัง
การแข่งขันครั้งนี้จะเป็นการปรากฏตัวครั้งที่ 1 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 2020
คลาร์กเดล
คลาร์กเดล (Clarkdale) อาจหมายถึง
ยานรบทหารช่างพูมา
ยานรบทหารช่างพูมา (פומ"ה פורץ מכשולים הנדסי; Puma armored engineering vehicle) เป็นรถรบทหารช่างเกราะหนักและรถลำเลียงพลหุ้มเกราะ ที่เหล่าทหารช่างของกองกำลังป้องกันอิสราเอลใช้มาตั้งแต่ต้นคริสต์ทศวรรษ 1990 ยานพาหนะสามารถบรรทุกลูกเรือได้สูงสุดแปดคน ความเร็วของยานพาหนะ 50 ตันคือ 45 กิโลเมตรต่อชั่วโมง
CMU
CMU หรือ cmu เป็นตัวอักษรย่อภาษาอังกฤษสามารถหมายถึง
ยานรบทหารช่างพูมา
พูมาบางคันมีระบบทำลายทุ่นระเบิด ประกอบด้วยจรวด 20 ลูกซึ่งลูกเรือสามารถยิงได้ทีละลูกหรือทั้งหมดพร้อมกัน จรวดประกอบด้วยหัวรบระเบิดเชื้อเพลิงอากาศซึ่งกระจายกลุ่มควันของเชื้อเพลิงที่เกิดจากการระเบิด แรงดันส่วนเกินมาจากการระเบิดทำลายทุ่นระเบิดส่วนใหญ่ จากนั้นพูมาก็เคลื่อนไปด้านข้างชุดรถบดไกทุ่นระเบิดที่ระเบิดเชื้อเพลิงอากาศไม่ได้ทำลาย นอกจากนี้ยังมีอุปกรณ์อิเล็กทรอนิกส์สำหรับจุดชนวนระเบิดข้างถนน หรือทำให้สัญญาณการระเบิดติดขัด
ตำบลวังกะทะ
วังกะทะ เป็นตำบลหนึ่งในอำเภอปากช่อง จังหวัดนครราชสีมา พื้นที่ทั้งหมดอยู่ในความรับผิดชอบขององค์การบริหารส่วนตำบลวังกะทะ
ภูมิศาสตร์
สภาพภูมิประเทศของตำบลวังกะทะ มีลักษณะเป็นที่ราบสูงสลับกับที่ราบลุ่มเป็นช่วง ๆ โดยมีลักษณะของดินส่วนใหญ่พื้นที่เป็นดินร่วน และในบางพื้นที่เป็นดินเหนียวและดินลูกรัง ซึ่งเป็นภูมิประเทศที่เหมาะสมกับการเพาะปลูกพืชไร่ พืชเศรษฐกิจของตำบลได้แก่ ข้าวโพด มันสำปะหลัง อ้อย สวนผลไม้ ผักปลอดสารพิษ และยางพารา
ประวัติ
ตำบลวังกะทะเป็นตำบลหนึ่งในเขตการปกครองของอำเภอปากช่อง จังหวัดนครราชสีมา มีพื้นที่ 89,096.2 ไร่ ประชาชนส่วนใหญ่อพยพมาจากภาคกลาง เช่น จังหวัดพระนครศรีอยุธยา จังหวัดอ่างทอง จังหวัดสุพรรณบุรี จังหวัดสระบุรี จังหวัดนครสวรรค์ และภาคอีสาน เช่น จังหวัดกาฬสินธุ์ จังหวัดบุรีรัมย์ จังหวัดศรีสะเกษ จังหวัดชัยภูมิ ภาคเหนือ เช่น จังหวัดกำแพงเพชร และประชาชนส่วนใหญ่นับถือศาสนาพุทธ
ตำบลวังกะทะแยกออกจากตำบลหนองสาหร่าย ตั้งแต่วันที่ 1 มิถุนายน 2520 ประกาศในราชกิจจานุเบกษา วันที่ 26 กรกฎาคม 2520
องค์การบริหารส่วนตำบลวังกะทะ กระทรวงมหาดไทยได้ประกาศจัดตั้งเป็นองค์การบริหารส่วนตำบลเมื่อวันที่ 30 มีนาคม พ.ศ. 2539 โดยอาศัยอำนาจตามความในมาตรา 40 และมาตรา 41 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 ซึ่งเป็นองค์การบริหารส่วนตำบลขนาดเล็ก
โรนัลด์ คอลแมน
โรนัลด์ ชาร์ล คอลแมน (Ronald Charles Colman) (9 กุมภาพันธ์ ค.ศ. 1891 - 19 พฤษภาคม ค.ศ. 1958) เป็นนักแสดงชาวอังกฤษ เขาเคยได้รับการเสนอชื่อเข้าชิงรางวัลออสการ์ 4 ครั้งจาก Bulldog Drummond และ Condemned (ทั้ง 2 เรื่องในปี 1930), Random Harvest (1942); และ A Double Life (1947) ซึ่งทำให้เขาได้รับรางวัลนักแสดงนำชายยอดเยี่ยม ที่เขารับบทแอนโทนี จอห์น เขายังได้รับรางวัลลูกโลกทองคำสาขานักแสดงนำชายยอดเยี่ยมในปี 1947 จากบทในภาพยนตร์เรื่อง A Double Life เช่นกัน
คอลแมนยังมีดวงดาวบนฮอลลีวูดวอล์กออฟเฟม 4 ดวง ที่หนึ่งในสาขาภาพยนตร์อยู่ที่ 6801 ฮอลลีวูดบูเลวาร์ด และอีกที่หนึ่งสำหรับวงการโทรทัศน์อยู่ที่ 1625 ไวน์สตรีต
อ้างอิง
1891 1958
แม่น้ำเยนีเซย์
แม่น้ำเยนีเซย์ (Енисей; Yenisei) เกิดจากเทือกเขาใกล้พรมแดนมองโกเลีย ไหลผ่านไซบีเรียลงสู่อ่าวเยนีเซย์ ในทะเลคารา มหาสมุทรอาร์กติก เป็นแม่น้ำที่ยาวเป็นอันดับที่ห้าของโลก น้ำในแม่น้ำนี้เป็นน้ำแข็งปีละหลายเดือน
ค็อลดูน อัลมุบาร็อก
ค็อลดูน เคาะลีฟะฮ์ อัลมุบาร็อก (خلدون المبارك; เกิด 1 ธันวาคม ค.ศ. 1975) เป็นเจ้าหน้าที่รัฐและผู้นำทางธุรกิจของสหรัฐอาหรับเอมิเรตส์ อัลมุบาร็อกดำรงตำแหน่งระดับสูงในรัฐบาลอาบูดาบี รวมถึงในฐานะ: สมาชิกสภาบริหารตั้งแต่ปี ค.ศ. 2006 สมาชิกสภาสูงสุดด้านกิจการการเงินและเศรษฐกิจ และเป็นประธานผู้ก่อตั้งหน่วยงานบริหารกิจการ และดำรงตำแหน่งทูตพิเศษประจำสาธารณรัฐประชาชนจีนตั้งแต่ปี ค.ศ. 2018
อัลมุบาร็อกเป็นประธานเจ้าหน้าที่บริหารและกรรมการผู้จัดการของ Mubadala Investment Company เขายังเป็นประธานสโมสรฟุตบอลแมนเชสเตอร์ซิตี สโมสรฟุตบอลเมลเบิร์นซิตี และสโมสรฟุตบอลมุมไบซิตี อัลมุบาร็อกอยู่ในคณะกรรมการของบริษัทน้ำมันแห่งชาติอาบูดาบี และดำรงตำแหน่งประธานคณะกรรมการของบริษัทพลังงานนิวเคลียร์เอมิเรตส์, ธนาคารพาณิชย์อาบูดาบี และ Emirates Global Aluminium
อิลิมิเนชั่น แชมเบอร์ (2011)
เบื้องหลัง
ในรอว์ได้มีการปล้ำแมทช์รอว์รัมเบิลเพื่อคัดเลือกหาผู้ที่จะไปชิงแชมป์ WWEในศึกนี้กับเดอะมิซ ผลปรากฏว่าเจอร์รี ลอว์เลอร์เป็นผู้ชนะและได้เป็นผู้ท้าชิงอันดับ 1 เพื่อที่จะไปชิงแชมป์ WWE กับมิซ และได้มีแมทช์กรงอิลิมิเนชั่น แชมเบอร์ เพื่อหาผู้ท้าชิงอันดับ 1 เพื่อที่จะไปชิงแชมป์ WWE ในเรสเซิลเมเนีย ครั้งที่ 27
แหล่งข้อมูลอื่น
WWE Elimination Chamber
ปลากระดี่ปากหนา
เป็นปลากระดี่แคระชนิดหนึ่ง มีรูปร่างยาว ลำตัวเป็นรูปไข่ สีของลำตัวแตกต่างกันออกไป ทั้งสีน้ำตาลเข้มอมส้ม ส่วนท้องมีสีเขียวเข้ม มีแถบสีส้มแกมน้ำตาลสลับกับสีฟ้าครามพาดขวางบริเวณทั้งลำตัว ครีบหางกลมเหมือนพัดมีสีส้มคล้ำ ๆ ครีบอกเป็นเส้นยาว ครีบท้องมีสีแดงส้ม ครีบก้นมีสีฟ้ามีขอบเป็นสีฟ้าหรือสีขาว
มีขนาดโตเต็มที่ประมาณ 9 เซนติเมตร กระจายพันธุ์ในตอนใต้ของประเทศพม่า โดยไม่พบในประเทศไทย และปัจจุบันมีการนำเข้าไปปล่อยในธรรมชาติในโคลัมเบียอีกด้วย
เป็นปลาที่ตัวผู้เมื่อแพร่ขยายพันธุ์ จะเป็นฝ่ายสร้างหวอด ซึ่งคือน้ำลายผสมกับอากาศติดกับพืชน้ำและวัสดุบริเวณผิวน้ำชนิดต่าง ๆ และเป็นฝ่ายดูแลไข่จนกระทั่งฟักเป็นตัว
เป็นปลาที่นิยมเลี้ยงเป็นปลาสวยงาม ซึ่งปัจจุบันสามารถเพาะขยายพันธุ์ได้แล้ว และมีการผสมข้ามพันธุ์กับปลากระดี่ชนิดอื่น ๆ ที่ใกล้เคียงกัน เช่น ปลากระดี่อินเดีย, ปลากระดี่แคระ จนได้ลูกที่ออกมาสีสันต่าง ๆ สวยงามจากเดิม เช่น สีแดง, สีทอง, สีเขียว แต่สำหรับในประเทศไทย ปลากระดี่ปากหนายังไม่มีการซื้อขายและเลี้ยงกันในวงการปลาสวยงาม
วอลเลย์บอลชายไทยแลนด์ลีก
วอลเลย์บอลชายไทยแลนด์ลีก เป็นการแข่งขันวอลเลย์บอลลีกอาชีพระดับสูงสุดของประเทศไทย ก่อตั้งในปี พ.ศ. 2549 ภายใต้การบริหารของสมาคมกีฬาวอลเลย์บอลแห่งประเทศไทย และบริษัท ไทยวอลเลย์บอล จำกัด ซึ่งปัจจุบันมีทีมเข้าแข่งขันทั้งหมด 8 ทีม และมีการแข่งขันแบบพบกันหมดในระบบเหย้าและเยือน
เมื่อจบฤดูกาล 2 ทีมอันดับสุดท้ายของตารางจะหมดสิทธิ์แข่งขันในไทยแลนด์ลีก และทีมจากวอลเลย์บอลโปรชาเลนจ์จะเลื่อนชั้นขึ้นมา โดยแชมป์ประจำฤดูกาลจะได้ผ่านเข้าไปเล่นในวอลเลย์บอลชิงแชมป์สโมสรเอเชีย แชมป์ฤดูกาลปัจจุบัน คือ นครราชสีมา ฮุ่ยหวาง คิวมินซี วีซี
สโมสรในฤดูกาลปัจจุบัน (ฤดูกาล 2565)
การจับสลากประกบคู่การแข่งขันมีกำหนดจัดขึ้นเมื่อวันที่ 7 พฤศจิกายน พ.ศ. 2565 ที่โรงแรมโกลเด้น ทิวลิป ซอฟเฟอริน กรุงเทพมหานคร
เรกซ์ แฮร์ริสัน
ท่านเซอร์ เรจินัลด์ เรกซ์ แครีย์ แฮร์ริสัน (Sir Reginald Carey "Rex" Harrison) (5 มีนาคม ค.ศ. 1908 - 2 มิถุนายน ค.ศ. 1990) เป็นนักแสดงชาวอังกฤษ มีผลงานการแสดงภาพยนตร์และละครเวที เจ้าของรางวัลโทนี และรางวัลออสการ์ จากบทบาทศาสตราจารย์เฮนรี ฮิกกินส์ ทั้งในละครและภาพยนตร์เพลงเรื่อง บุษบาริมทาง ( My Fair Lady) ดัดแปลงจากบทประพันธ์ของจอร์จ เบอร์นาร์ด ชอว์
อ้างอิง
1908 1990
กองพลยานเกราะที่ 2 แห่งเอ็สเอ็ส "ดัสไรช์"
กองพลยานเกราะที่ 2 แห่งเอ็สเอ็ส "ดัสไรช์" (2. SS-Panzer-Division "Das Reich") เป็นกองพลของนาซี หน่วยวัฟเฟิน-เอ็สเอ็สในช่วงสงครามโลกครั้งที่สอง เป็นหนึ่งในสามสิบแปดกองพลที่ก่อตั้งโดยหน่วยวัฟเฟิน-เอ็สเอ็ส ดัสไรช์ได้ทำหน้าที่ในช่วงการบุกครองฝรั่งเศสและได้เข้ามามีส่วนร่วมในการต่อสู้ครั้งสำคัญหลายครั้งบนแนวรบด้านตะวันออก รวมทั้งในยุทธการที่โปรโฮรอฟกาได้ต่อกรกับกองทัพรถถังคุ้มกันที่ 5 (5th Guards Tank Army) ที่ยุทธการที่คูสค์ จากนั้นก็ได้ย้ายไปยังด้านตะวันตกและได้เข้ามามีส่วนร่วมในการต่อสู้ในนอร์มังดีและยุทธการตอกลิ่ม สงครามได้ยุติลงในฮังการีและออสเตรีย ดัส ไรช์ได้มีส่วนรับผิดชอบในการสังหารหมู่ออราดูร์-ซูร์-กลานและตูล (Tulle)
นอร์เทิร์นซาโวเนีย
นอร์เทิร์นซาโวเนีย (Pohjois-Savo; Norra Savolax) เป็นภูมิภาคทางตะวันออกของประเทศฟินแลนด์ เมืองที่ใหญ่ที่สุดของภูมิภาคคือโกเปียว
เทศบาลต่าง ๆ
ภูมิภาคนอร์เทิร์นซาโวเนียประกอบด้วย 19 เขต (ตัวหนาเป็นทั้งเมืองและเทศบาล)
ทีร์
ทีร์ เป็นเดือนที่สี่ในปฏิทินฮิจเราะห์สุริยคติ มี 31 วัน โดยอยู่ในช่วงเดือนมิถุนายนถึงกรกฎาคมตามปฏิทินกริกอเรียน ในภาษาดารีมีชื่อเรียกว่า ซาราทอน (กรกฎ)
ทีร์เป็นเดือนแรกในฤดูร้อน ซึ่งถัดจากนี้คือเดือนโมร์ดอด
วัดเขาคูบา
วัดเขาคูบา เป็นวัดราษฎร์ ตั้งอยู่เลขที่ 173 บ้านชุมชนเขาคูบา ถนนพิชัยณรงค์สงคราม ตำบลปากเพรียว อำเภอเมืองสระบุรี จังหวัดสระบุรี สังกัดคณะสงฆ์มหานิกาย
ประวัติ
วัดเขาคูบา สร้างขึ้นเมื่อ พ.ศ. 2518 ได้รับอนุญาตให้ยกฐานะขึ้นเป็นวัดที่มีพระสงฆ์ถูกต้องกรมศาสนา เมื่อวันที่ 19 กันยายน พ.ศ. 2529 เป็นวัดราษฎร์ สังกัดคณะสงฆ์ฝ่ายมหานิกาย  ได้รับพระราชทานวิสุงคามสีมา เมื่อวันที่ 29 เมษายน พ.ศ. 2535 มีเขตวิสุงคามสีมา กว้าง 20 เมตร ยาว 40 เมตร และได้จัดงานผูกพัทธสีมา (ปิดทองฝังลูกนิมิต) เมื่อวันที่ 12-18 กุมภาพันธ์ พ.ศ. 2552
เหงียน ฟู้ จ่อง
เหงียน ฟู้ จ่อง (Nguyễn Phú Trọng) เป็นอดีตประธานาธิบดีเวียดนาม ปัจจุบันเป็นเลขาธิการใหญ่คณะบริหารงานศูนย์กลางพรรคคอมมิวนิสต์เวียดนาม มีตำแหน่งทางวิชาการเป็นศาสตราจารย์
ประวัติ
เหงียน ฟู้ จ่อง เกิดเมื่อวันที่ 14 เมษายน พ.ศ. 2487 เป็นชาวชุมชนด่งฮอย อำเภอด่งอัญ กรุงฮานอย เขาได้รับการเลือกตั้งเป็นเลขาธิการใหญ่ของพรรคคอมมิวนิสต์เวียดนามในการประชุมพรรคคอมมิวนิสต์แห่งชาติครั้งที่ 11 เมื่อวันที่ 19 มกราคม พ.ศ. 2554 และได้รับเลือกตั้งอีกครั้งในสมัชชาพรรคครั้งที่ 12 ในปี พ.ศ. 2559  เป็นหัวหน้าคณะเลขาธิการศูนย์กลางพรรค และเป็นเลขาธิการคณะกรรมการกลางทางทหาร  นอกเหนือจากนั้นยังเป็นหัวหน้าโดยพฤตินัยของคณะกรรมการกรมการเมืองศูนย์กลางพรรคคอมมิวนิสต์เวียดนาม ซึ่งเป็นองค์กรที่มีอำนาจสูงสุดในเวียดนาม
เมื่อวันที่ 2 เมษายน พ.ศ. 2564 สมัชชาแห่งชาติเวียดนามเปิดการประชุมครั้งที่11 สมัชชาแห่งชาติสมัยที่ 14 (Quốc hội khóa XIV) ที่ประชุมได้ลงมติให้เหงียน ฟู้ จ่อง พ้นจากตำแหน่งประธานาธิบดีเวียดนามโดยมีผลในทางพฤตินัย หลังการลงคะแนนลับของสมาชิกสมัชชาแห่งชาติในญัตติให้ประธานาธิบดีพ้นจากตำแหน่ง ผลออกมาดังนี้ จำนวนสมาชิก 469 คน จากทั้งหมด 480 คน; ขานชื่อ 469 คน; รวมเสียงได้ 467 เสียง; เสียงเห็นด้วย 451 เสียง (เท่ากับ 93.95% ของสมาชิกทั้งหมด) ไม่เห็นด้วย 16 เสียง (คิดเป็น 3.33% ของสมาชิกทั้งหมด) โดยให้มีผลอย่างเป็นทางการ (นิตินัย) ในวันที่ 5 เมษายน พ.ศ. 2564 เมื่อสมัชชาแห่งชาติมีมติเลือกตั้งประธานาธิบดีคนใหม่
สารสนเทศการแพทย์
สารสนเทศการแพทย์ (Medical Informatics) เป็นศาสตร์เกี่ยวกับการศึกษาค้นคว้าทฤษฎีการคำนวณสำหรับคอมพิวเตอร์ และทฤษฎีการประมวลผลสารสนเทศ ทั้งด้านซอฟต์แวร์ ฮาร์ดแวร์ และ เครือข่าย ซึ่งวิทยาการคอมพิวเตอร์นั้นประกอบด้วยหลายหัวข้อที่เกี่ยวข้องกับคอมพิวเตอร์ ตั้งแต่ระดับนามธรรม หรือความคิดเชิงทฤษฎี เช่น การวิเคราะห์และสังเคราะห์ขั้นตอนวิธี ไปจนถึงระดับรูปธรรม เช่น ทฤษฎีภาษาโปรแกรม ทฤษฎีการพัฒนาซอฟต์แวร์ ทฤษฎีฮาร์ดแวร์คอมพิวเตอร์ และ ทฤษฎีเครือข่าย รวมทั้งการศึกษาศาสตร์ทางด้านการแพทย์ด้วย
สาขาที่เกี่ยวข้อง
วิทยาการคอมพิวเตอร์ หรือศาสตร์คอมพิวเตอร์มีความสัมพันธ์กับสาขาอื่นๆ อีกหลายศาสตร์ ถึงแม้ว่าในแต่ละศาสตร์ จะครอบคลุมเนื้อหาที่เหมือนกันอยู่อย่างเห็นได้ชัด แต่ว่าแต่ละศาสตร์ หรือสาขาก็จะมีลักษณะสำคัญ และระดับของการศึกษ การวิจัย และการประยุกต์ใช้แตกต่างกันไปจากสาขาอื่นๆ
น้ำตกเคงง
น้ำตกเคงง ตั้งอยู่ที่ทะเลสาบชูเซ็นจิ (โดยเป็นแหล่งที่มาของแม่น้ำโอชิริ) ในอุทยานแห่งชาตินิกโกใกล้กับเมืองนิกโก จังหวัดโทจิงิ ประเทศญี่ปุ่น ซึ่งน้ำตกก่อตัวเมื่อแม่น้ำไดยะไหลเป็นเส้นจากการไหลของลาวา มีน้ำตกเล็กๆประมาณ 12 สายอยู่ทางด้านหลังและด้านข้างของน้ำตกเคงง ซึ่งเกิดจากการรั่วไหลผ่านรอยแตกหลายแห่งระหว่างภูเขาและการไหลของลาวา
ที่ความสูงระดับ 97 เมตร ส่งผลให้น้ำตกแห่งนี้เป็นหนึ่งในสามของน้ำตกที่สูงที่สุดในประเทศญี่ปุ่น ในฤดูใบไม้ร่วง การจราจรบนถนนจากเมืองนิกโกสู่ทะเลสาบชูเซ็นจิอาจช้าลงเนื่องด้วยผู้เข้าชมต่างมาเพื่อดูสีสันของน้ำตก
ใน ค.ศ. 1927 น้ำตกเคงงได้รับการยอมรับว่าเป็นหนึ่งใน "แปดทิวทัศน์" ที่แสดงถึงความเป็นประเทศญี่ปุ่นและวัฒนธรรมในยุคโชวะที่ดีที่สุดแห่งหนึ่ง รวมทั้งได้รับการกล่าวว่าเป็นน้ำตกที่มีชื่อเสียงที่สุดของเมืองนิกโก
อีซัก เกวงกา
ชูอัน อีซัก เกวงกา โลเปซ (Joan Isaac Cuenca López) เกิดเมื่อวันที่ 27 เมษายน ค.ศ. 1991 เป็นนักฟุตบอลอาชีพชาวสเปน ปัจจุบันเล่นให้กับเดปอร์ติโบเดลาโกรุญญา ในตำแหน่งกองหน้า หรือปีก ปีกซ้าย
แหล่งข้อมูลอื่น
1991
ทะเลทรายสะฮารา
ทะเลทรายสะฮารา หรือ ซาฮารา หรือ สาฮารา (Sahara) เป็นทะเลทรายขนาดใหญ่ที่สุดของโลก และเป็นบริเวณแห้งแล้งใหญ่สุดเป็นอันดับสามรองจากทวีปแอนตาร์กติกาและอาร์กติก มีเนื้อที่มากกว่า 9,000,000 ตารางกิโลเมตร หรือ 3,500,000 ตารางไมล์ คำว่า สะฮารา ในภาษาอาหรับ (صحراء, ) หมายถึง ทะเลทราย
อาณาเขตของทะเลทรายสะฮารา ด้านทิศตะวันตกจรดมหาสมุทรแอตแลนติก ทิศเหนือคือเทือกเขาแอตลาสและทะเลเมดิเตอร์เรเนียน ทิศตะวันออกจรดทะเลแดงและประเทศอียิปต์ ทิศใต้จรดประเทศซูดานและหุบเขาของแม่น้ำไนเจอร์
ภูมิศาสตร์
ทะเลทรายสะฮารา มีความกว้างขวางถึง 9,000,000 ตารางกิโลเมตร ใหญ่กว่าทวีปออสเตรเลียทั้งทวีป มีขนาดพื้นที่พอ ๆ กับสหรัฐอเมริกา และเป็นเนื้อที่ 1 ใน 3 ของทวีปแอฟริกาทั้งหมด แต่นับเป็นทะเลทรายที่ถือกำเนิดได้ราว 2,000 ปีเท่านั้น โดยเกิดจากความแห้งแล้งลงของภูมิภาคแอฟริกาเหนือ ซึ่งในอดีตเมื่อกว่า 4,000 ปีก่อน ณ ที่แห่งนี้ยังเป็นดินแดนที่มีความอุดมสมบูรณ์คล้ายโอเอซิส มีแม่น้ำ และสัตว์ป่าขนาดใหญ่มากมายอาศัยอยู่ โดยปรากฏเป็นหลักฐานทางโบราณคดี คือ ภาพเขียนสีบนผนังถ้ำของมนุษย์ในยุคนั้น
ภูมิอากาศ
ทะเลทรายสะฮารา แม้จะได้ชื่อว่าเป็นหนึ่งในสถานที่ ที่ร้อนและแห้งแล้งที่สุดในโลก แต่ทว่าทะเลทรายแห่งนี้ก็ยังมีปรากฏการณ์หิมะตก ในวันที่ 18 กุมภาพันธ์ ค.ศ. 1979 ที่เมืองอินเซฟรา ในแอลจีเรีย มีหิมะตก แต่ทว่าละลายไปในเวลาเพียงครึ่งชั่วโมงเท่านั้น จากนั้นอีก 37 ปีต่อมา ในปลายปี ค.ศ. 2016 ที่เมืองนี้ก็มีหิมะตกนับเป็นครั้งที่สอง โดยคราวนี้คงสภาพอยู่ได้ประมาณหนึ่งวัน ก่อนจะละลายหายไปในที่สุด
อาดรีแย็ง ราบีโย
อาดรีแย็ง ราบีโย (Adrien Rabiot; เกิด 3 เมษายน ค.ศ. 1995) เป็นนักฟุตบอลชาวฝรั่งเศส ปัจจุบันเล่นในตำแหน่งกองกลางให้กับยูเวนตุสและทีมชาติฝรั่งเศส
สโมสร
ปารีแซ็ง-แฌร์แม็ง
แหล่งข้อมูลอื่น
1995
กองพลยานเกราะที่ 3 แห่งเอ็สเอ็ส "โทเทินค็อพฟ์"
กองพลยานเกราะที่ 3 แห่งเอ็สเอ็ส "โทเทินค็อพฟ์" (3. SS-Panzer-Division "Totenkopf") เป็นหนึ่งในสามสิบแปดกองพลของหน่วยวัฟเฟิน-เอ็สเอ็สแห่งนาซีเยอรมนีในช่วงสงครามโลกครั้งที่สอง ก่อนที่จะบรรลุในสถานะกองพล การก่อตั้งหน่วยที่ได้เป็นที่รู้จักกันในชื่อว่า คัมพ์กรุพเพอ(Kampfgruppe-กลุ่มหน่วยรบ)"ไอค์เคอ" บุคลการส่วนใหญ่ของกองพลนั้นมาจากหน่วยเอ็สเอ็ส-โทเทินค็อพฟ์แฟร์เบ็นเดอ(การ์ดผู้คุมค่ายกักกัน), และอื่นๆที่เป็นสมาชิกของทหารอาสาเยอรมันที่ได้ก่ออาชญากรรมสงครามในประเทศโปแลนด์ เนื่องจากตามที่สัญลักษณ์ประจำและชื่อ ('โทเทินค็อพฟ์' = 'หัวกะโหลก' ในภาษาเยอรมัน), บางครั้งได้ถูกเรียกว่า "กองพลหัวกะโหลก"
ฉลอง ปึงตระกูล
ฉลอง ปึงตระกูล เป็นอดีตรัฐมนตรีช่วยว่าการกระทรวงการคลัง ในรัฐบาลพลเอก เกรียงศักดิ์ ชมะนันทน์ เป็นอดีตเลขาธิการคณะกรรมการพัฒนาการเศรษฐกิจและสังคมแห่งชาติ และเป็นผู้นำการจัดทำแผนพัฒนาประเทศฉบับแรกของไทย
ประวัติ
ฉลอง ปึงตระกูล เกิดเมื่อปี พ.ศ. 2463 สำเร็การศึกษาจากโรงเรียนวัดราชบพิธ โรงเรียนสวนกุหลาบวิทยาลัย ระดับปริญญาตรีจากคณะอักษรศาสตร์ จุฬาลงกรณ์มหาวิทยาลัย ปริญญาโทด้านภาษาฝรั่งเศส มหาวิทยาลัยลาวาส ประเทศแคนาดา ด้านเศรษฐศาสตร์ จากมหาวิทยาลัยวิสคอนซิน แมดิสัน
การทำงาน
ฉลอง ปึงตระกูล เป็นข้าราชการพลเรือนเริ่มรับราชการที่กองส่งเสริมการสหกรณ์ กระทรวงเกษตร ต่อมาโอนย้ายมาอยู่สภาเศรษฐกิจแห่งชาติ (สภาพัฒน์ ในปัจจุบัน) เคยดำรงตำแหน่งเลขาธิการคณะกรรมการพัฒนาการเศรษฐกิจและสังคมแห่งชาติ หรือสภาพัฒน์ ในระหว่างปี พ.ศ. 2500 ถึงปี พ.ศ. 2506 และนับได้ว่าเป็นผู้นำการจัดทำแผนพัฒนาประเทศฉบับแรกของไทย จากการจัดทำแผนพัฒนาการเศรษฐกิจแห่งชาติ เมื่อปี พ.ศ. 2504 เป็นที่ปรึกษากระทรวงการคลัง พ.ศ. 2506 - พ.ศ. 2507 จากนั้นได้รับแต่งตั้งเป็นทึ่ปรึกษาสำนักงานเศรษฐกิจการคลัง ประจำกรุงวอชิงตัน และรองผู้อำนวยการสายเอเซีย ประจำธนาคารโลก
ต่อมาเป็นผู้อำนวยการสำนักงานเศรษฐกิจการคลัง ระหว่างปี พ.ศ. 2510 ถึงปี พ.ศ. 2514 จากนั้นได้เข้าทำงานเป็นรองผู้ว่าการธนาคารแห่งประเทศไทย ในยุคของพิสุทธิ์ นิมมานเหมินท์ เป็นผู้ว่าการฯ และลาออกในปี พ.ศ. 2518
ต่อมาในปี พ.ศ. 2519 ฉลองได้รับแต่งตั้งเป็นที่ปรึกษารัฐมนตรีว่าการกระทรวงการคลัง และในปีต่อมาได้รับแต่งตั้งเป็นรัฐมนตรีช่วยว่าการกระทรวงการคลัง ในรัฐบาลพลเอก เกรียงศักดิ์ ชมะนันทน์
ถึงแก่อนิจกรรม
ฉลอง เสียชีวิตในปี พ.ศ. 2558 โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินในการพระราชทานเพลิงศพ เมื่อวันที่ 30 สิงหาคม พ.ศ. 2558 ณ ฌาปนสถานกองทัพบก วัดโสมนัสราชวรวิหาร
ตราตั้งห้าง
ตราตั้ง หรือ ตราตั้งห้าง คือ หนังสือรับรองการพระราชทานพระบรมราชานุญาตที่ออกให้แก่บุคคลหรือห้างร้านบริษัท เพื่อแสดงว่าบุคคลหรือห้างร้านบริษัทตามที่ระบุชื่อเป็นผู้ได้รับพระราชทานพระบรมราชานุญาตให้ใช้เครื่องหมายครุฑพ่าห์ในกิจการที่ระบุได้ ทั้งนี้ เครื่องหมายตราตั้ง คือ เครื่องหมายครุฑพ่าห์ที่มีข้อความประกอบเบื้องล่างว่า "โดยได้รับพระบรมราชานุญาต" หรือข้อความเป็นอักษรต่างประเทศตามที่สำนักพระราชวังกำหนด ที่บุคคลหรือห้างร้านบริษัทมีสิทธิที่จะใช้เมื่อได้รับตราตั้งแล้ว
การพระราชทานตราตั้งเริ่มมีมาแต่สมัยรัชกาลที่ 5 ซึ่งเดิมเป็นตราอาร์มมีข้อความประกอบว่า "โดยได้รับพระบรมราชานุญาต" ต่อมาในสมัยรัชกาลที่ 6 ได้เปลี่ยนตราแผ่นดินเป็นตราพระครุฑพ่าห์
ปัจจุบัน ต้องยื่นคำขอพระราชทานตราต่อสำนักพระราชวัง เพื่อที่จะได้นำความขึ้นกราบบังคมทูลขอพระราชทานพระบรมราชานุญาต ภายหลังตรวจสอบและพิจารณาเห็นว่าห้างร้านหรือบริษัทใดที่ขอพระราชทานตราตั้งสมควรได้รับพระราชทานตราตั้ง ทั้งนี้ เมื่อได้รับพระราชทานพระบรมราชานุญาตแล้วให้เลขาธิการพระราชวังออกตราตั้งให้ และประกาศในราชกิจจานุเบกษา
เทศกาลนักเรียนนานาชาติไกรฟส์วัลท์
เทศกาลนักเรียนนานาชาติไกรฟส์วัลท์ (Greifswald International Students Festival ) เป็นกิจกรรมที่จัดขึ้นโดยองค์กร GrIStuF e.V. ซึ่งเป็นองค์กรไม่แสวงผลกำไรในประเทศเยอรมนี กิจกรรมนี้ถูกจัดขึ้น ณ เมืองไกรฟส์วัลท์ (Greifswald) ซึ่งอยู่ทางตอนเหนือ ห่างจากกรุงเบอร์ลินเมืองหลวงของประเทศเยอรมนี ประมาณ 200 กิโลเมตร โดยเมืองนี้ตั้งอยู่บริเวณชายฝั่งทะเลบอลติก
กิจกรรมที่จัดขึ้นประกอบไปด้วย การทำเวิร์กช็อป กิจกรรมแลกเปลี่ยนวัฒนธรรม การนำเสนอผลงาน งานเลี้ยง และคอนเสิร์ต โดยแนวคิดหลักของงานครอบคลุมเนื้อหาในหลากหลายประเด็น ทั้งการเมือง ศิลปะ สังคม และวัฒนธรรม
ผู้จัดงาน
GrIStuF e.V. เป็นองค์กรไม่แสวงผลกำไรซึ่งจัดตั้งโดยนักศึกษาอาสาสมัคร เพื่อจัดกิจกรรม Greifswald International Student Festival นอกจากนี้ทางองค์กรยังได้จัดกิจกรรมอีกหลายอย่าง อาทิ Running Dinner และ Féte de la Musique สำหรับผู้คนในเมืองตั้งแต่ปี ค.ศ. 2007
ประวัติ
กิจกรรมได้รับแรงบันดาลใจมาจาก International Student Week in Iimenau โดยกลุ่มนักศึกษาที่สนใจ จนเกิดเป็น Greifswald International Student Festival ขึ้นครั้งแรกในปี ค.ศ. 2002
รายการกิจกรรมที่ได้จัดไปแล้ว
หัวข้อของกิจกรรมในปี ค.ศ. 2005 ได้แก่ Green Globalization, Conflicts, Migration, Development Cooperation, Intercultural learning และ Bioethics มีนักศึกษาทั้งหมด 271 คนเข้าร่วมงาน ซึ่งน้อยกว่าที่คาดการณ์ไว้เนื่องจากปัญหาเรื่องวีซ่าของนักศึกษาจากนอกสหภาพยุโรป
ในปี ค.ศ. 2006 กิจกรรมได้จัดขึ้นภายใต้แนวคิด Project U-rope: Utopia or Reality ซึ่งในครั้งนี้ให้เฉพาะนักศึกษาจากยุโรปเข้าร่วม โดยมีเกซีน ชวาน (Gesine Schwan) นักวิชาการด้านรัฐศาสตร์และนักการเมืองเป็นผู้อุปถัมภ์ และได้แสดงวีดิทัศน์แก่นักศึกษาซึ่งเข้าร่วมงานในครั้งนี้มากกว่า 400 คน กิจกรรมทางวัฒนธรรมในงานได้แก่
งานในครั้งถัดมาได้ถูกจัดขึ้นในปี ค.ศ. 2008 เพื่อไม่ให้ซ้อนกับงาน Ilmenau Festival ในปี ค.ศ. 2007
จักรพรรดิอเล็กซิออสที่ 4 อันเจลอส
จักรพรรดิอเล็กซิออสที่ 4 อันเจลอส (Alexios IV Angelos หรือ Alexius IV Angelus; Αλέξιος Δ' Άνγελος) (ราว ค.ศ. 1182 – 8 กุมภาพันธ์ ค.ศ. 1204) อเล็กซิออสที่ 4 อันเจลอสเป็นจักรพรรดิแห่งจักรวรรดิไบแซนไทน์ ของราชวงศ์อันเจลิด ผู้ทรงครองราชย์ระหว่างปี ค.ศ. 1203 จนเสด็จสวรรคตเมื่อวันที่ 8 กุมภาพันธ์ ค.ศ. 1204 โดยมีจักรพรรดินิโคลอส คานาบอสเป็นผู้ครองราชย์ต่อมา อเล็กซิออสที่เสด็จพระราชสมภพเมื่อราว ค.ศ. 1182 เป็นพระราชโอรสในจักรพรรดิไอแซ็คที่ 2 อันเจลอสและไอรีนพระอัครมเหสีพระองค์แรก เป็นพระราชนัดดาของจักรพรรดิอเล็กซิออสที่ 3 อันเจลอส
ข้อมูลเพิ่มเติม
1182 1204
แม่น้ำลีนา
แม่น้ำลีนา ยังเป็นสถานที่ตั้งสำคัญของเสาหินลีนา ซึ่งเป็นอุทยานแห่งชาติตั้งอยู่ทางตอนใต้ของเมืองยาคุตสค์ ในสาธารณรัฐซาฮา ซึ่งเป็นสถานที่ทางธรรมชาติที่มีความสวยงามของเสาหินที่เกิดขึ้นเองตามธรรมชาติ และได้รับการประกาศให้เป็นมรดกโลกทางธรรมชาติ เมื่อปี ค.ศ. 2012
กองพลทหารราบยานเกราะที่ 17 แห่งเอ็สเอ็ส "เกิทซ์กำปั้นเหล็ก"
กองพลทหารราบยานเกราะที่ 17 แห่งเอ็สเอ็ส "เกิทซ์กำปั้นเหล็ก" (17. SS-Panzergrenadier-Division „Götz von Berlichingen“) เป็นกองพลของหน่วยวัฟเฟิน-เอ็สเอ็ส ปฏิบัติการในแนวรบด้านตะวันตกในช่วงสงครามโลกครั้งที่สอง
เดชคัมภีร์เทวดา
เดชคัมภีร์เทวดา ชื่อภาษาไทยของภาพยนตร์จีนกำลังภายใน ชื่อภาษาอังกฤษว่า The Swordsman (ภาษาจีนกลาง : 笑傲江湖 กว่างหลิงซ่าน) นำแสดงโดย แซม ฮุย กำกับโดย หูจินเฉวียน อำนวยการสร้างโดย ฉีเคอะ ออกฉายในปี พ.ศ. 2533 (ค.ศ. 1990) ความยาว 120 นาที ภาพยนตร์มีภาค 2 คือ เดชคัมภีร์เทวดา 2 (The Swordsman 2, 1992) และภาค 3 เดชคัมภีร์เทวดา 3 หมื่นปีมีข้าคนเดียว (The Swordsman 3 ;The East is Red , 1993)
เนื้อเรื่องย่อ
เหล็งฮู้ชง (แซม ฮุย) เป็นศิษย์เอกสำนักหัวซาน เป็นศิษย์ของงักปุ๊กคุ้ง เจ้าสำนักหัวซาน เหล็งฮู้ชงเป็นคนไม่มีพรสวรรค์ด้านการฝึกวิชา แต่เป็นคนชอบสนุกสนานรื่นเริงและจริงใจกับคนรอบด้าน เขาได้ออกเดินทางผจญภัยไปในยุทธภพและได้พบกับฟงชิงหยาง ผู้เฒ่าพเนจรผู้ก่อตั้งสำนักหัวซาน ฟงชิงหยางได้สอนวิชากระบี่โต๊ะโกให้แก่เหล็งฮู้ชง ทำให้เหล็งฮู้ชงกลายเป็นผู้เยี่ยมยุทธ และท้ายที่สุด งักปุ๊กคุ้ง อาจารย์ของเหล็งฮู้ชง ผู้ที่เหมือนว่าจะเป็นผู้ดีแต่จริง ๆ แล้วต้องการจะครอบครองคัมภีร์ทานตะวันเพื่อเป็นเจ้ายุทธจักร ผู้ดีเป็นผู้ร้าย มีแต่เพียงเหล็งฮู้ชง บุคคลที่ไม่เอาไหนเท่านั้น ที่สามารถจะร้องเพลงเยาะเย้ยยุทธจักรได้อย่างแท้จริง เป็นการฉีกแนวภาพยนตร์ที่พระเอกกลายเป็นผู้ที่ไม่ได้เก่งกล้ากว่าคนอื่นมากที่สุดแต่อย่างใด
ความนิยม
เดชคัมภีร์เทวดา เป็นภาพยนตร์ที่สร้างมาจากนวนิยายเรื่องกระบี่เย้ยยุทธจักรของกิมย้ง ซึ่งถือได้ว่าเป็นนิยายเสียดสีล้อเลียนการเมืองของจีนในปี พ.ศ. 2510 ใจความสำคัญอยู่ที่ผู้ที่ดูเหมือนจะเป็นผู้ดีแต่จริง ๆ แล้วเป็นผู้ร้าย และบุคคลธรรมดา ๆ ที่ไม่โดดเด่น ไม่เอาไหน ต่างหากคือบุคคลที่จริงใจ และยิ้มเย้ยยุทธจักรได้อย่างแท้จริง
ภาพยนตร์ประสบความสำเร็จอย่างมากในการออกฉาย รวมทั้งในประเทศไทยด้วย และมีการสร้างภาคต่อตามมาใน เดชคัมภีร์เทวดา 2 ที่นำแสดงโดย หลี่เหลียนเจี๋ย, หลินชิงเสีย ในปี พ.ศ. 2535 และ ภาค 3 ในปี พ.ศ. 2536 ตอน บูรพาไม่แพ้ (The East is Red) นำแสดงโดย หลินชิงเสีย รับบทเป็น ตงฟางปุ๊ป้าย, หวังจู่เสียน, อีกทั้งได้ถูกสร้างออกมาเป็นละครโทรทัศน์อีกหลายต่อหลายครั้งในภายหลัง  และยังเป็นภาพยนตร์ที่สร้างชื่อให้แก่ ฉีเคอะ ผู้อำนวยการสร้างเป็นอย่างมากอีกด้วย ซึ่งต่อมาได้เป็นผู้กำกับเองในภาค 2 และภาค 3 อีกด้วย
ทะเลสาบบัลคัช
ทะเลสาบบัลคัช (Балқаш көлі/Balqaş kóli; о́зеро Балха́ш) เป็นทะเลสาบน้ำจืดทางตอนใต้ของประเทศคาซัคสถาน มีเนื้อที่ประมาณ 18,000 ตารางกิโลเมตร ได้รับน้ำจากแม่น้ำอีลี ขณะนี้มีการสร้างเขื่อนเพื่อนำน้ำจากแม่น้ำอีลีมาใช้มาก จึงคาดคะเนว่าในอนาคต น้ำในทะเลสาบนี้มีรสเค็มเช่นเดียวกับทะเลสาบอารัลในปัจจุบันก็ได้
แรคคูนซิตี
แรคคูนซิตี (Raccoon City) เป็นเมืองสมมุติจากเกมชุดเรซิเดนต์อีวิลของวิดีโอเกมแนวสยองขวัญเอาชีวิตรอดที่แคปคอมเป็นผู้พัฒนา เมืองเป็นฉากหลักในเกมเรซิเดนต์อีวิล 2 เรซิเดนต์อีวิล 3: เนเมซิส และเกมภาคพิเศษ เรซิเดนต์อีวิล: เอาท์เบรก และ เรซิเดนต์อีวิล: เอาท์เบรก: ไฟล์ 2 เมืองยังเป็นฉากหลักในภาพยนตร์ภาคแรก และภาคที่สอง นอกจากนี้ แรคคูนซิตียังเป็นหนึ่งในแผนที่เสริมในเกมเลฟต์ 4 เดด ด้วย
ลักษณะทางภูมิศาสตร์
แรคคูนซิตี เป็นเมืองที่ถูกสมมติขึ้นมา ซึ่งอยู่ในประเทศสหรัฐอเมริกา ซึ่งเป็นธรรมดาที่ไม่ได้มีความสำคัญมากนัก แต่ใต้พื้นดินของเมืองแรคคูณซิตี มีเมืองใต้พื้นดินขนาดเล็กซึ่งเป็นห้องปฏิบัติการลับสุดยอด จุดประสงค์เพื่อทดลองและพัฒนาอาวุธชีวภาพเพื่อนำไปขายให้กับรัฐบาลอัมเบรลลาคอร์ปอเรชัน ซึ่งห้องปฏิบัติการดังกล่าวได้ทำการทดลองและพัฒนาสายพันธุ์ไวรัสซึ่งไวรัสดังกล่าวสามารถทำให้คน สัตว์ และสิ่งมีชีวิตกลายพันธุ์เป็นสัตว์ประหลาดได้ หนึ่งในห้องปฏิบัติการของ อัมเบรลลาคอร์ปอเรชัน มีชื่อเรียกว่า รวงผึ้ง (The Hive)
ในภาพยนตร์นั้น หลังจาก รวงผึ้ง ถูกปิดไป ดร.ไอแซ็ก (Dr.Sam Isaacs) หนึ่งในนักวิทยาศาสตร์ของ อัมเบรลลาคอร์ปอเรชัน นั้นต้องการจะรู้ว่าภายในรวงผึ้งเกิดอะไรขึ้น หลังจาก ดร.ไอแซ็ก ได้ทำการเปิดรวงผึ้งนั้น ก็ไม่สามารถที่จะควบคุม ไวรัส-ที ที่แพร่ระบาดอย่างหนักภายในห้องทดลองดังกล่าว ทำให้เชื้อไวรัส แพร่กระจายในเมืองแรคคูนซิตีอย่างรวดเร็ว
ส่วนในเกมนั้น เมืองแรคคูนซิตี ก็ได้เกิดสถานการณ์มากมาย ทำให้ผู้เล่นนั้นตกใจและมีความหวาดกลัวในการเล่น โดยเฉพาะ ผีชีวะภาค 3 เนเมซิส นั้นได้ใช้เมืองแรคคูนซิสตี้ดำเนินเรื่องตลอดทั้งเกม ส่วนตอนจบของเกมและภาพยนตร์นั้นมีจุดจบที่เหมือนกันคือ เมืองแรคคูนซิสตี้ได้ถูกทำลายโดยอาวุธนิวเคลียร์ จากคำสั่งโดยรัฐบาลสหรัฐอเมริกา เพื่อควบคุมการแพร่กระจายของไวรัส และหายออกไปจากแผนที่ด้วย
แชฮ์รีแวร์
แชฮ์รีแวร์ เป็นเดือนที่หกในปฏิทินฮิจเราะห์สุริยคติ มี 31 วัน โดนเริ่มต้นในเดือนสิงหาคมจนถึงกันยายนตามปฏิทินกริกอเรียน ชื่อในภาษาดารีเรียกว่า ซอนโบลา ส่วนภาษาปาทานเรียกว่า วากัย
ปรากฏการณ์ไมสเนอร์
ปรากฏการณ์ไมสเนอร์ (Meissner effect) เป็นปรากฏการณ์ที่น่าสนใจปรากฏการณ์หนึ่งของตัวนำยวดยิ่ง คือปรากฏการณ์ทางแม่เหล็ก ที่เรียกว่า ปรากฏการณ์ไมสเนอร์ ถ้าสารมีอุณหภูมิสูงกว่าอุณหภูมิวิกฤตเมื่อใส่สนามแม่เหล็กเข้าไป เส้นแรงแม่เหล็กจะสามารถทะลุผ่านสารนี้ได้ แต่ถ้าลดอุณหภูมิของสารลงจนกระทั่งมีอุณหภูมิต่ำกว่าอุณหภูมิวิกฤต สารจะเปลี่ยนสภาพเป็นตัวนำยวดยิ่ง จากนั้นใส่สนามแม่เหล็กภายนอกเข้าไปอีกครั้งพบว่าเส้นแรงแม่เหล็กนี้ไม่สามารถทะลุผ่านเข้าไปในเนื้อของตัวนำยวดยิ่งได้ เนื่องจากสนามแม่เหล็กภายนอกทำให้เกิดกระแสไฟฟ้าเหนี่ยวนำที่ผิวของตัวนำยวดยิ่งและกระแสไฟฟ้าเหนี่ยวนำที่เกิดขึ้นทำให้เกิดสนาม แม่เหล็กต่อต้านสนามแม่เหล็กภายนอกที่ใส่เข้าไป เป็นผลให้สนามแม่เหล็กภายในตัวนำยวดยิ่งมีค่าเป็นศูนย์ และทำให้ตัวนำยวดยิ่งมีสมบัติของสารแม่เหล็กไดอาแบบสมบูรณ์ (Perfect diamagnetic)
จากปรากฏการณ์นี้ถ้าทำการทดลองในแนวดิ่ง โดยวางตัวนำยวดยิ่งเหนือแม่เหล็ก หรือวางแม่เหล็กเหนือตัวนำยวดยิ่งก็ได้ เมื่ออุณหภูมิต่ำกว่าอุณหภูมิวิกฤต เส้นแรงแม่เหล็กไม่สามารถผ่านออกมาจากตัวนำยวดยิ่งได้ ทำให้ความหนาแน่นของเส้นแรงแม่เหล็กที่รอบตัวนำยวดยิ่งไม่สม่ำเสมอ จึงเกิดแรงผลักขึ้นระหว่างตัวนำยวดยิ่งกับแม่เหล็ก และถ้าวัสดุตัวบนมีน้ำหนักไม่มากนักก็จะ สามารถถูกยกลอยขึ้นได้ เรียกว่า เกิดการยกตัวด้วยแม่เหล็ก (Magnetic levitation) ปรากฏการณ์นี้สามารถนำไปประยุกต์ใช้ในการสร้างรถไฟฟ้าความเร็วสูง (MagLev Train)
อินโดเมตทาซิน
อินโดเมตทาซิน (อังกฤษ:Indomethacin หรือ indometacin) เป็นยาในกลุ่ม เอ็นเซด ใช้ลด
กลไกการทำงานคือ ยับยั้งการผลิต พรอสตาแกลนดิน (prostaglandin) ผลิตออกจำหน่ายในชื่อการค้าว่า
ข้อบ่งใช้
อินโดเมตทาซิน ใช้รักษาโรคได้ดังนี้:
ประวัติ
อินโดเมตทาซิน ถูกค้นพบในปี 1963และอนุมัติให้ใช้ได้โดย ในปี 1965 กลไกการออกฤทธ์เหมือนยาในกลุ่ม เอ็นเซดคือยับยั้ง COX
วันที่ในจักรวาลสตาร์ วอร์ส
ผู้ติดตามเรื่องราวของสตาร์ วอร์ส ยึดถือการลำดับวันที่โดยใช้เหตุการณ์อ้างอิงคือยุทธการยาวินที่ปรากฏในสตาร์ วอร์ส เอพพิโซด 4: ความหวังใหม่ โดยในระบบนี้ เหตุการณ์ที่เกิดขึ้นก่อนหน้ายุทธการยาวินจะอยู่ในยุคก่อนยุทธการยาวิน และเหตุการณ์ที่เกิดขึ้นภายหลังจะอยู่ในยุคหลังยุทธการยาวิน ตัวอย่างเช่นเหตุการณ์ที่เกิดขึ้นในปีที่ 50 ก่อนยุทธการยาวิน จะเกิดก่อนเหตุการณ์ที่เกิดขึ้นในปีที่ 45 ก่อนยุทธการยาวิน เป็นต้น ลักษณะการกำหนดวันที่เช่นนี้คล้ายคลึงกับระบบก่อนคริสตกาลและหลังคริสตกาล
ในบางครั้งก็มีการใช้เหตุการณ์การสิ้นสุดของจักรวรรดิคือยุทธการเอนดอร์ (ปีที่ 4 หลังยุทธการยาวิน) เป็นปีฐาน แต่ก็ไม่เป็นที่ยอมรับเท่าเนื่องจากความเคยชินกับระบบเดิม ในตอนที่สำนักพิมพ์ แบนทัม สเปคตร้า ถือลิขสิทธิ์นิยายสตาร์ วอร์สอยู่นั้น ทางสำนักพิมพ์ได้เลือกใช้ระบบปีที่ยึดยุทธการเอนดอร์เป็นฐาน แต่ปัจจุบัน สำนักพิมพ์ เดล เรย์ ซึ่งเป็นผู้ถือลิขสิทธิ์นิยายสตาร์ วอร์สได้เลือกใช้ระบบปีที่ยึดเอายุทธการยาวินเป็นฐาน
เวลามาตรฐานในเรื่องแต่งชุดสตาร์ วอร์ส กำหนดว่ายึดเอาตามเวลาของดาวคอรัสซานท์ซึ่งเป็นเมืองหลวง
บิลลี เซน
วิลเลียม จอร์จ เซน จูเนียร์ (William George Zane, Jr.) หรือ บิลลี เซน (Billy Zane) เกิดเมื่อวันที่ 24 กุมภาพันธ์ ค.ศ. 1966 เป็นนักแสดงและผู้กำกับชาวอเมริกัน เป็นที่รู้จักอย่างดีในบท เซลดอน นาธาน ฮ็อกลีย์ คู่หมั้นของ โรส เดวิท บูเคเตอร์ ในภาพยนตร์ฟอร์มยักษ์ในปี 1997 เรื่อง ไททานิก ,บทคนโรคจิต Hughie Warriner ใน Dead Calm, บทจอห์น จัสทิซ วีลเลอร์ ใน Twin Peaks
1966
เวทย์ ศักดิ์เมืองแกลง
เวทย์ ศักดิ์เมืองแกลง หรือนายฝอยจัน ประเวศน์ เป็นชาวจังหวัดบุรีรัมย์และเป็นน้องชายของกุมารทอง ป.ปลื้มกมล เกิดเมื่อ 6 กรกฎาคม พ.ศ. 2519สถิติการชก 84 ครั้ง ชนะ 78 (น็อค 46) แพ้ 6
อิรักในอาณัติ
รัฐอารักขาเมโสโปเตเมีย มีชื่อเรียกอย่างเป็นทางการว่า ราชอาณาจักรในอาณัติของสหราชอาณาจักร (الانتداب البريطاني على العراق al-Intidāb al-Brīṭānī ‘Alá al-‘Irāq) สถาปนาประเทศเมื่อ ค.ศ. 1921 ภายหลังการปฏิวัติอาหรับในปี ค.ศ. 1920 ภายใต้บันทึกความเข้าใจว่าด้วยเมโสโปเตเมียในอาณัติอันเป็นจุดเริ่มต้นของสนธิสัญญาอิรัก-สหราชอาณาจักรเมื่อ ค.ศ. 1922.
ฟัยศ็อล บิน ฮุซัยน์ บิน อะลี อัลฮาชิมีได้รับการสถาปนาพระอิสริยศเป็นพระมหากษัตริย์แห่งซีเรียโดยสภาแห่งชาติซีเรีย ณ กรุงดามัสกัส เมื่อ มีนาคม ค.ศ. 1920 ต่อมาทางฝรั่งเศสได้ถอดพระอิสริยยศในระหว่างสงครามซีเรีย-ฝรั่งเศสเมื่อเดือนกรกฎาคม. แต่สหราชอาณาจักรโดยกองกำลังบริเตนในตะวันออกกลางได้ให้การรับรองฐานันดนในฐานะสมเด็จพระราชาธิบดี, โดยกองทัพอากาศ (RAF) เป็นผู้ควบคุมบังคับบัญชากองกำลังทหาร, โดยพฤตินัย; สหราชอาณาจักรได้บริหารปกครองดินแดนจนถึงปี ค.ศ. 1932.
รัฐบาลพลเรือนได้เข้าบริหารประเทศช่วงระหว่างสงคราม โดยมีข้าหลวงใหญ่ เซอร์ เพอร์ซี ค๊อก, และ รักษาการณ์ผู้บังคับัญชากองทหาร พันเอก อารืโนลด์ วิลสัน. ได้เข้าควบคุมสถานการณ์ภายหลังนายทหารอังกฤษถูกฆ่าที่เมืองนาจาฟ อันเป็นจุดเริ่มต้นของขบวนการชาตินิยม และ การต่อต้านการปกครองของบริเตน ยกเว้นเขตปกครองตนเองเคอร์ดิสถานที่บริเตนยังให้ความดูแลอารักขา
การเสียกรุงคอนสแตนติโนเปิล
การเสียกรุงคอนสแตนติโนเปิล (Ἅλωσις τῆς Κωνσταντινουπόλεως; İstanbul'un Fethi) เป็นการยึดครองเมืองหลวงของจักรวรรดิไบแซนไทน์โดยจักรวรรดิออตโตมัน ซึ่งเริ่มต้นในวันที่ 6 เมษายน แล้วตัวเมืองถูกยึดครองในวันที่ 29 พฤษภาคม ค.ศ. 1453 รวมเวลาล้อมเมือง 53 วัน
สุลต่านเมห์เหม็ดที่ 2 (ภายหลังเรียกเป็น "เมห์เหม็ดผู้พิชิต") ในพระชนมายุ 21 พรรษา เป็นผู้บัญชาการกองทัพออตโตมัน ส่วนจักรพรรดิคอนสแตนตินที่ 11 เป็นผู้บัญชาการกองทัพไบแซนไทน์ หลังพิชิตเมืองนี้ เมห์เหม็ดที่ 2 ทรงตั้งเมืองนี้เป็นเมืองหลวงใหม่ของออตโตมันแทนเอดีร์แน
การเสียกรุงคอนสแตนติโนเปิลเป็นจุดสิ้นสุดของจักรวรรดิไบแซนไทน์ และทำให้จักรวรรดิโรมัน ซึ่งเริ่มต้นใน 27 ปีก่อนคิรสต์ศักราช สิ้นสุดลง โดยอยู่ได้นานเกือบ 1,500 ปี การยึดครองคอนสแตนติโนเปิล ซึ่งเป็นเมืองที่เป็นจุดแบ่งระหว่างยุโรปกับเอเชียน้อย ทำให้ออตโตมันสามารถโจมตียุโรปภาคพื้นดินได้มีประสิทธิภาพมากขึ้น ทำให้ในภายหลัง ออตโตมันสามารถควบคุมคาบสมุทรบอลข่านส่วนใหญ่ได้
การพิชิตคอนสแตนติโนเปิลและการล่มสลายของจักรวรรดิไบแซนไทน์ เป็นเหตุการณ์สำคัญในสมัยกลางตอนปลาย และถือเป็นจุดสิ้นสุดของสมัยกลาง ในสมัยโบราณ มีการป้องกันเมืองและปราสาทด้วยป้อมปราการและกำแพงเพื่อต้านทานผู้บุกรุก ตัวป้องกันคอนสแตนติโนเปิล โดยเฉพาะกำแพงเทโอโดเซีย (Theodosian Walls) เป็นหนึ่งในระบบป้องกันที่ทันสมัยที่สุดในยุโรปและโลก อย่างไรก็ตาม ปราการสำคัญเหล่านี้ถูกพิชิตด้วยการใช้ดินปืน โดยเฉพาะในรูปของปืนใหญ่และระเบิด ทำให้มีการเปลี่ยนแปลงในสงครามปิดล้อมที่จะเกิดขึ้นในภายหลัง
ประวัติย่อ
หลังจากการขึ้นครองราชย์ของสุลต่านเมห์เมดแล้ว พระองค์ก็ทรงเพิ่มความกดดันต่อคอนสแตนติโนเปิลโดยการทรงสร้างเสริมป้อมปราการตามชายฝั่งช่องแคบดาร์ดะเนลส์ (Dardanelles) เมื่อวันที่ 2 เมษายน พระองค์ก็ทรงเข้าล้อมกรุงคอนสแตนติโนเปิลพร้อมด้วยกองทัพราวระหว่าง 80,000 ถึง 200,000 คน ตัวเมืองมีทหารรักษาราว 7,000 คนในจำนวนนั้น 2,000 เป็นชาวต่างประเทศ การล้อมเริ่มต้นด้วยการโจมตีด้วยการยิงกำแพงเมืองอย่างรุนแรงจากฝ่ายออตโตมันขณะที่กองทหารอีกจำนวนหนึ่งไปยึดที่ตั้งมั่นของฝ่ายไบแซนไทน์ในบริเวณนั้น แต่ความพยายามที่ปิดเมืองในระยะแรกโดยฝ่ายออตโตมันไม่ประสบความสำเร็จ ซึ่งเป็นการเปิดโอกาสให้เรือกองหนุนของฝ่ายคริสเตียนสี่ลำเดินทางเข้าไปยังคอนสแตนติโนเปิลได้ สุลต่านเมห์เมดจึงมีพระราชโองการให้นำเรือของพระองค์เข้าไปยังแหลมทอง (Golden Horn) โดยการลากขึ้นไปบนขอนไม้ที่ทำให้ลื่น ความพยายามของฝ่ายไบแซนไทน์ที่จะเผาเรือจึงไม่สำเร็จและสามารถทำให้ฝ่ายออตโตมันในที่สุดก็ปิดเมืองได้